A primadonnák betegek
Locspocsos, sáros utca hosszán
Bús, náthás kedvvel baktatok,
Meg-megnézek egy-egy függönyzött,
Szomoru, gyászos ablakot.
Ez is, az is primadonnáé,
Ki énekelt és berekedt,
Nagyváradon a primadonnák
Nem énekelnek, betegek...

Locspocsos, sáros utca hosszán
Szállott volt meg a nagy tudat,
Hogy: ha túl sok a primadonna,
Beteggé játsszák magukat.
Másutt kevés a primadonna
S a betegség is kevesebb,
Nagyváradon a primadonnák,
Szegények, mindig betegek.
Versek